[{"text_idx": "#000000", "text": "Zer eta nola eskalatzea gustoko duenarentzat informazio txokoa"}, {"text_idx": "#000001", "text": "Entzun al duzue hitz ederragorik? Ez da soilik bere\nozentasuna atsegina egiten zaidala, hitza laguntzen duten ponpa eta keinuak are\nborobilagoa egiten dute: bi eskuak zabalik bular altueran, bata bestea ukitzen\nari direla, burua makurtu eta, hitza apalki aireratzen da, umiltasunez eta\nerrespetuz, edonor, eta, edozer, agurtzeko asmoz."}, {"text_idx": "#000002", "text": "Ekialde urrun eta barearekin izan nuen lehen harreman\nhura, oraindik, ahaztu ezina dut, txunditurik bueltatu nintzan Euskal herrira.\nEguzkia jaiotzen den lurretan pasatu nituen hiru hilabeteak, oso biziak izan\nziren niretzako, mundu berri bat zabaldu zitzaidan begi aurrean, eta aldaketa\nhandiak eragin zituen nire izakeran."}, {"text_idx": "#000003", "text": "Urteen joan etorriak data horretatik aurrera\nzenbatzen hasi nintzen, Nepalera bidai egin nuen data ardatz nuen, mila bederatziehun"}, {"text_idx": "#000005", "text": "Nepalen, hautsez betetako bideren batean geratu ahalko\nzen gazte hura, edo Kathmandu hirian, Thamel auzoko ostatu merke batean.\nBaliteke Himalayak begi-bistan zuela suertatzea, mendi zuriak aho zabalik\nbegiztatzen hari zela, Goierritik atera zen mutil-koskor inuzentea ez zen\nberriro bueltatu; motxila bizkarrean, bi eskuak elkarturik bularraren altueran,\nburua makur baina irriabartsu, topatzen zuen edonor Namaste agurtzen geratuko"}, {"text_idx": "#000006", "text": "Namaste bidearen testigua jaso besterik ez dut egin nik,\nBalerdiko hormetan ohizkoa gertatzen ari zait, paretaren hasiera soilik\neskalatua topatzea normaltzat hartu dut: Ajuju bideak Fe\u0301lix Ubierna bidearen\ndiedro paregabean du hasiera. Shot the Sheriff bideak berriz, anonimoan geratu\nden beste abentura saiakera batean."}, {"text_idx": "#000007", "text": "Beraz, Namaste bidea sortua zegoen, Balerdi mendiaren\nazpiko horma handiaren oinetan dagoen laxan dago, nik soilik pareta handian\ngora luzatu besterik ez dut egin."}, {"text_idx": "#000008", "text": "Aitor Arrieta eskalatzaile Donostiarrak zabaldu zuen\nlehen luze hori 1983an bakarkako saio batean."}, {"text_idx": "#000009", "text": "Laurogei garren hamarkada, eta Balerdiko hormak, eskalada\nkontuetan, urte oparoak izan ziren, Araiz bailarako pareta eder honen urrezko\ngaraiak izan zirela pentsatzen dut nik."}, {"text_idx": "#000010", "text": "Donostiar talde bat zen Mallozarrera gerturatzen zena, eta hauek ere, gazte guztiak bezala, askatasun eta bizipen egarriz zeuden. Juancar Sanzen\nbloggean sarrera bikain bat aurkitu dezakezue garai hauek primeran deskribatzen\ndituelarik, estekadura atxikitzen dizuet gozatu dezazuen. "}, {"text_idx": "#000011", "text": "Ni ere bakarka hasi nintzen Namaste bidetik gora, laxa\nhandiaren ertza ikustearekin jakin nuen goiko pareta ikusgarrirako sarrera"}, {"text_idx": "#000012", "text": "Lehen egunean Aitorrek zabaldutako beheko luzea eta\nbigarren bat gehiago eskalatu nituen."}, {"text_idx": "#000013", "text": "Nire harridurako, zuhaitz erraldoia, hagin sendo eta\nlirain bat zen, denbora eta gizakien begietara ezkutuan egon dena. Behategi\nikaragarri horretatik, jainkoa balitza, Araiz aran guztia agurtzen du."}, {"text_idx": "#000014", "text": "Umiltasunez, Namaste mutua esan ondoren, kordinoa zintzilikatu genion, apaingarri moduan, enbor sendoa bitan banatzen den tokian, eta"}, {"text_idx": "#000015", "text": "Balerdiko Chimenea este, edo eki tximinia bidean\nsartu ginan Xabier Artola eta idazten ari den hau."}, {"text_idx": "#000016", "text": "Deigarria da Balerdiko eki tximinia; zauri sakon eta\nzartzakatu bat da, mallozarraren horma handian dago, sakonik gabeko aho zabala balitz bezala zabaltzen da."}, {"text_idx": "#000017", "text": "Noiz izan zen lehen aldiz eskalatua ez dut garbi, hirurogei\neta hamar garren hamarkadan izango zela ustea dut. Jaso dudan informazio\nbakarra, eta hau Jesu\u0301s Mari\u0301 Rodri\u0301guezen Escaladas en Guipu\u0301zcoa liburuan\nagertzeari esker da, krokis kaskar batean; bi gazte AUSART, eta ausart hitza\nletra handiz jartzen dut, izan ziren pribilegiatuak, naturaren kapritxo basati\nhori eskalatzeko. Txalogarria iruditzen zait balentria, txapela kentzekoa,\nIgnacio Nu\u0301n\u0303ez, eta Jesu\u0301s Ayestaranek egin zutena."}, {"text_idx": "#000018", "text": "Zailtasun hau gainditu ondoren, berezko bideak zuzen\ntiratzen du, ez zitzaidan batere erakargarria egin, eta eskuinean ikusten zen\narteka handi batetan egin nuen bilera."}, {"text_idx": "#000019", "text": "Gure kalkuluen arabera, Namaste bidearen hagin handia\ngertu behar zuen egon. Arrokaren kapritxo ikusgarri bat aprobetxatuz, erlaitz handi eta nabarmena, eskuinera\negin genuen trabeska batean. Hogei eta hamar metro luzea ondoren,\nzuhaitz ederraren magaletan geunden. Namaste bidetik egin genuen errapel."}, {"text_idx": "#000020", "text": "mikel saez de urabain gabilondo"}]